LidanRubinov/Halacha-QA huggingface dataset:
שאלה: הורדת משחקים בחינם ולא בכסף: בפלאפון (מערכת הפעלה - אנדרואיד) יש חנות בפלאפון של משחקים שחלק מהמשחקים עולים שם כסף אבל אפשר להוריד גם את המשחק ישירות מהאינטרנט ללא ת והשאלה שלי, האם מותר להוריד את המשחק ישירות מהאינטרנט? השאלה נשאלה בהמשך לשאלה "שאלה אישית"
תשובה: אם לא מדובר בפריצה וכד' אלא באתר שנותן אפשרות זו, והבעלות על התוכן היא שלו, מותר לעשות זאת. לגבי פריצת המכשיר עבור הורדת תוכנות חינמיות מחברות אחרות ראה תשובה באתר שנענתה ע"י הרב אברהם אחיה שוקרון מכולל פסגות.
שאלה: בהמשך לשאלה על נטע רבעי: שאלתי את סבתא שלי והיא אמרה שהם שתלו את העץ לפני לפחות שלוש וחצי שנים והיא חושבת שבט"ו בשבט האחרון הוא נכנס לשנתו הרביעית. מה עלי לעשות? מקווה שעזרתי. השאלה נשאלה בהמשך לשאלה "נטע רבעי - זו השנה החמישית"
תשובה: וברכת ד' לפי הנתונים שבידי, העץ כנראה נשתל באדמה ב בסביבות תחילת שנת תש"ע (3.5 שנים מאדר תשעג). העץ היה במשתלה כשנה וחצי לפחות (היה בו לימון). בפנינו מספר שאלות. א. האם להתייחס לשנות המשתלה? התשובה לכך שכיוון ואין אנו יודעים על המשתלה וכיצד גדלו את העץ, ויתכן שהיה במשתלה בעציץ שאינו נקוב, או עמד על קרקע, על כן אין להחשיב את שנות המשתלה. ב. משעת הנטיעה שהיא בערך תחילת תש"ע (יתכן שקודם אבל אין על כך מידע מבוסס), העץ היה בשלש שנות ערלה בשנים, דהיינו, ע, עא, עב, וכל הפירות שיחנטו מטו בשבט תשע"ג הם נטע רבעי, על כן כל הפירות שחנטו לפני טו בשבט תשע"ג הם ספק ערלה, ובארץ ישראל מחמירים בספק ערלה על כן יש להוריד מהעץ את הפירות שחנטו לפני טו בשבט תשע"ג. חנטים שיחנטו מטו בשבט תשע"ג ראויים למאכל לאחר שיפרישו מהם תרו"מ וכן נטע רבעי. הנני מצרף לך נוסח הפרשת תרו"מ מוסבר מעט. c. בסוף הנוסח מופיע גם חילול נטע רבעי. (יש אפשרות לרכוש תקליטור תרומות ומעשרות 086847325, שבו פירוט על צורות הההפרשה השונות). בכל מקרה השנה אינך יכול לברך ברכות על הפרשה או על החילול. אם יש לך עוד שאלות אשתדל לענות. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: גזל בזמן העבודה: כבוד הרב אני סטודנטית ועובדת באחת הספריות באוניברסיטה. תפקידי כולל החזרת ספרים למקומם, עזרה לאנשים וסידור מדפים. לצערי אני מתקשה להקפיד על אי-התעסקות בדברים שאינם קשורים בעבודתי: כשאני גומרת להחזיר את הספרים למקומם ואין מי שצריך את עזרתי מבין באי הספרייה, כל שנותר לי לעשות הוא ללכת למדפים, לבדוק אם הם מסודרים ולסדר ספרים שאינם נמצאים במקומם הנכון (עבודה שאחרי 20 דקות-חצי שעה יכולה להוציא מהדעת). כשאני מתעייפת, אני פונה לעיסוקים שונים אשר לא מפריעים לי להיות "בייביסיטר" של הספרייה ולתת מענה בעת הצורך, במידה ויש טלפונים או שאלות של אנשים. המעסיקים, לפי מה שהבנתי מהספרנית הממונה עליי, מודעים לזה שהסטודנטים עסוקים בענייניהם, ולא מקדישים את מלוא הזמן להתעסקות בדברים הקשורים אך ורק לספרייה. בנוסף אני יודעת שרוב (אם לא כל) הסטודנטים אכן מנצלים זמן פנוי לכתיבת עבודות, לגלישה באינטרנט וכו. אמנם אין זה אומר שאם כולם עושים כך אז הדבר מותר, אך המעסיקים הרי יודעים שזה מה שהסטודנטים עושים, ומעולם לא שמעתי שהם מתלוננים על כך, או דורשים לתקן את המצב הקיים. שאלתי היא האם לאור העובדות הנ"ל אין הדבר נחשב גזל? מקרב לב עבור התשובה.
תשובה: אם המעסיקים מסכימים, אין בכך גזל.
שאלה: מקור הדין ימי נקיים :,ו על התשובות הנפלאות. בהמשך לשאלותיי: מי אמר שהדין שהיה בזמן יחזקאל הוא אותו הדין כאן? שנית, מדוע התלמיד חכם המדובר לא נהג כמו שכולם נוהגים לפי ההסבר, זה נראה בסיסי והוא כביכול ישם רק חלק? דבר נוסף אחרון וחשוב, מהיכן למדו זאת אלו שנהגו כך גם לפני המקרה של התלמיד חכם (לדבריך)? נראה שחשבו על זה קודם ואולי היה מקור אחר לדין. בברכת שבת ו השאלה נשאלה בהמשך לשאלה אישית
תשובה: נראה לי שזה פשט ההבנה של התורה שאשה לא טהורה עד שהיא טובלת, הסיפור רק מחזק את הבנת הפשט, ואותו תלמיד חכם טעה ונענש.
שאלה: לבישת טייץ כשמתעמלים: ולגבי ספורט, האם יש להתיר ללבוש טייץ או שזה אסור? השאלה נשאלה בהמשך לשאלה אישית
תשובה: מתחת לבגדים מותר
שאלה: פסח וספירת העומר להודי: 1. רציתי לדעת האם מותר להשתמש בטוסטר אובן בפסח? 2. אני הודי ורציתי לדעת מתי במהלך ספירת העומר מותר לי להתגלח?
תשובה: 1. תבנית אסור להכשיר, והטוסטר קשה לנקותו ולכן אין להכשירו. 2. אסור לך, כמו כל הספרדים, להתגלח עד ל"ד בעומר בבוקר, יט אייר (29,3). מותר להתגלח לקראת יום העצמאות מהצהריים, לפני החג וביום החג.
שאלה: כח התרת נדרים של ראש השנה: על התשובה שהרב נתן לי. 1. הבנתי שאם עשיתי התרת נדרים בפני מניין (כולל אמירת הנוסח), זה מבטל לי נדרים שאני לא זוכרת. השאלה שלי: אם אחרי זמן מסויים אני נזכרתי בעוד נדרים ( אחרי שעשיתי התרה בפני מניין ), האם נדרים אלו התבטלו או לא? (כשכתבתי "נדרים", התכוונתי להנהגות טובות שאמרתי אך לא הוספתי "בלי נדר" וכיוצא בהן). 2. בעוונותי, פעם הייתי שרה שיר שבטקסט שלו יש שבועה כמו "אני נשבעת." הבנתי את פשט המילים אך לא באמת התכוונתי לנדור את זה או לקבל על עצמי משהו כזה. האם זה נחשב נדר? לכבוד הרב. השאלה נשאלה בהמשך לשאלה "כח התרת נדרים של ראש השנה"
תשובה: 1. כן, ולכן לומר בלי נדר. 2. אינו שבועה, אך לא ראוי לומר כך.
שאלה: מענה לשאלה איך אנו אופים עוגות תוך הקפדה על מצה שרויה: אנו מכינים עוגיות עם קמח תפוחי אדמה במקום קמח מצה. בברכת שבת וחג שמח מורן השאלה נשאלה בהמשך לשאלה "א. אפיה וסודה לשתיה לפסח ומאכלים עם חשש לגלוטן"
תשובה: יש להשתמש באבקת אפיה כשרה לפסח.
שאלה: לימוד על השולחן: אם אדם שכח לומר דבר תורה על השולחן בסעודה. שעליו כתוב "כי כל שולחנות מלאו." האם "למנצח" או "אברכה" שבין מים אחרונים לברכת המזון נחשבת לדבר תורה על השולחן? והאם דבר תורה אחרי ברכת המזון פוטר אותו ממה שנאמר במשנה?
תשובה: כן, בשני המצבים.
שאלה: יחוד בקומה העליונה: האם מותר להתייחד עם אשה בקומה עליונה כשהדלת בקומה התחתונה פתוחה לרשות הרבים. (הכוונה היא לא נעולה)
תשובה: מותר להתייחד עם אשה בקומה העליונה כשהדלת בקומה התחתונה אינה נעולה אם יש אפשרות סבירה שיכנסו אנשים לבית בלי לדפוק, כמו בני הבית או שכנים קרובים שרגילים בכך. במקום צורך גדול אפשר להתייחד במקרה הנ"ל אף אם לא רגילים להיכנס בלי לדפוק. אולם זה היתר המבוסס על כמה קולות ויש להשתמש בו רק במקום הצורך.
שאלה: המתנה בין בשר לחלב כשמתארחים: לרב אני נוהג לשמור 6 שעות בין בשר לחלב אבל רציתי לדעת מה עליי לעשות אם אני נמצא בבית של הולנדים שנוהגים לשמור שעה אחת ושעה אחרי הארוחה הם מגישים לי מאכלים חלביים,האם אני צריך לאכול כדי לא לביישם?
תשובה: ב"ה שלו-ם וברכה, ההפסקה צריכה להיות בין ארוחה לארוחה, ולכן יש מקור למנהג לחכות רק שעה כמובא ברמ"א (יורה דעה פ"ט, א'). אולם השולחן ערוך פסק שיש לחכות 6 שעות, וכן סיים הרמ"א שכן נכון לעשות. והש"ך הביא בשם הרש"ל שכל מי שיש לו ריח תורה ימתין 6 שעות. כיום המנהג לחכות 6 שעות ידוע, לכן גם מי שנוהג לחכות רק שעה לא יפגע כאשר האורח לא יאכל חלבי אחר שעה. מכאן שהאורח צריך לשמור על מנהגו ולחכות 6 שעות. הרב חגי בר גיורא
שאלה: להרוג מזיקים קטנים מעץ בשבת: אם יש חשש שתוך כדי הריגת המזיקים יתלש עלה. והאם משנה האם העץ שייך לאדם ההורג את המזיקים? והאם משנה האם זה מפריע לאדם והאם יש משמעות אם יתכן נזק לעץ מאכל אם לא יבצע את הפעולה? ואם יש איסור מה התיקון לאדם שעשה זאת?
תשובה: וברכת ד' אסור להרוג מזיקים בשבת, אלא א"כ יש חשש של סכנת נפשות, או צער גדול במיוחד ואי אפשר להבריחם, אבל רוב המזיקים אסור להרוג, ומכיוון שאסור להרוג בודאי שאסור גם לתלוש, על כן נראה שיש לעשות תשובה, אבל כיוון שהיה בשוגג, עליך ללמוד היטב דיני חובל ומזיקים בשבת (סי' שטז עם מ"ב), וכמו כן לתת צדקה מעט, ואי"ה בלימוד הדברים תתקדם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מנהג האשכנזים באכילת בוטנים וקינואה בפסח: רציתי לשאול האם יש מנהג המגדיר בוטנים וקינואה כקטניות לאשכנזים בפסח?
תשובה: אין מנהג אחיד, יש אוכלים ויש שאינם אוכלים. באשר לקינואה, אני ממליץ שמי שצריך לאוכלה מסיבות בריאותיות שיאכל אותה.
שאלה: האם יש דיעה שיש לחבר מקל בגידים למגילה?: רציתי לשאול, האם יש דעה במשנה ברורה שיש לחבר מקל מעין עץ חיים למגילה הכתובה בקלף ולמגילת אסתר בפרט?
תשובה: עיין משנ"ב סימן תרצא ס"ק טז.
שאלה: דובדבן היהודים ועץ הקארי - הגדרות לברה והפרשת תו"מ: אני מגדל את עץ הקארי ואת הצמח דובדבן היהודים במרפסת ביתי ורציתי לשאול לגבי הגדרת הצמחים והפרשת תרומות ומעשרות. האם נחשבים כעץ או שיח ומה ברכתם (אדמה או עץ)? לגבי עץ הקארי הבנתי שניתן לאכול את גזעו או להשתמש בו לצרכי ריח, האם יש להפריש גם מהגזע תו"מ? ולגבי דובדבן היהודים וכן עץ הקארי האם יש להמתין 3 שנות ערלה? לגבי דובדבן היהודים, יש והפירות נופלים על הקרקע ומתיבשים ויש הנאכלים כשנקטפים מהשיח - מהי צורת הפרשת תו"מ ומהי הכמות שאצטרך להפריש אם איני יודע מראש? האם יוכל הרב להנחות אותי כיצד להפריש הלכה למעשה מכל אחד מהם? הערה: מדובר על עץ הקארי ולא הקארי המוכר כתבלין ישר כח
תשובה: וברכת ד' א. לעניין דובדבן היהודים: דובדבן היהודים   שפלח   physalis peruviana לפי המידע שנמצא ברשותנו דובדבן היהודים הוא שיח שיכול להיות רב שנתי בארצות הטרופיות, וחד שנתי בארצות הקרות. הוא מניב תוך שנה, כאשר עונת הזריעה שלו היא אפריל   מאי ואילו הפירות מגיעים באוגוסט   ספטמבר. דהיינו הוא מניב פירותיו מיד לאחר ארבעה חודשים. בארץ מגדלים את הפרי ולאחר מכן גוזמים עד קרוב לארץ (כ-10 ס"מ), ולאחר מכן יש עוד מחזור גידול באותה השנה, כך שהוא מניב פעמים בשנה (פעולה זו כנראה לא נעשית בארצות הגידול הטבעי של הפרי). לפי מידע שנמסר לנו, מגדלים בארץ את השיח הזה כ   5 שנים ולאחר מכן עוקרים את הצמח מכיוון שאיננו מניב עוד כמות גדולה של פרי, אבל יש שמגדלים יותר. לעניין שאלת הערלה ברור שהפוסקים (בייחוד הרבנים הספרדים המסתמכים על דעת האמונת שמואל) שפרי המניב תוך שנתו הרי זה ירק א"כ גם דובדבן זה הוא ירק. אולם לפוסקים שאפילו גידול שמניב תוך שנתו אם הוא חי למעלה מג  שנים א"כ הרי זה אילן ויש בו דין ערלה שהרי בארץ מגדלים אותו לפחות חמש שנים ואין מחליף גזעו במהלך הגידול. הספרדים יכולים להקל ולהחשיבו כירק, אולם בני אשכנז ברובם נטו להחמיר ולהחשיבו כעץ שצריך ג' שנות ערלה. לכל השיטות נראה שעדיף לברך אדמה. לגבי תרו"מ הפרי נופל מהשיח ואז הוא מתחיל להבשיל, לכן לכתחילה יש להפריש משעת ההבשלה ולא משעת נפילת הפרי, גם מי שיפריש משעת נפילת הפרי יצא יד"ח הפרשה, למרות שעדיין לא הגיע להבשלה, כיוון שהבשלת השדה כבר נגמרה, כדין בננה שמבשילה לאחר הבחלה, וכן אבוקדו ותמרים (זן בארי) כל אלו נקטפים לפני הבשלה, ונהוג להפריש מהם מיד בשעת הקטיף, לכן גם כאן אפשר להפריש מיד שנפלו או נקטפו מהשיח. כמות ההפרשה היא לפי מה שאדם לוקט. אם ברצונך לדעת יותר על נוסח ההפרשה כדאי להכנס לאתר עץ הקארי: הוא שיח רב שנתי, איננו עומד לאכילת הגזע רק הפרחים והעלים, אולם אין לי עליו מספיק פרטים, האם מניב תוך שנתו, ועל כן אשתדל לקבל עוד פרטים מאגרונומים, אם ברשותך עוד פרטים, אנא שלח בדואר חוזר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נר שבת שנכבה לפני כולם: על המענה. ניסיתי 3 סוגי נרות (לא ניסיתי שמן.), ניסיתי לא על פמוטים, וגם השבת השמאלי כבה לפני היתר. חשבתי לשלוח את המזוזה לבדיקה. האם יש בכך עניין? אני מאוד לא רגועה כבר הרבה זמן. השאלה נשאלה בהמשך לשאלה "נר שבת שנכבה לפני כולם"
תשובה: עצתי היא, שתלמדי הלכות שבת ותקפדי יותר לקיימן.
שאלה: בהמשך לרקויאם מאת ברהמס: השואל מציין שברהמס ביסס את הרקוויאם על בסיס פסוקים בתנ"ך. זה לא כ"כ מדויק, אמנם הרוב הוא על בסיס התנ"ך אבל יש גם ציטוטים מהנצרות. מה שכן הטקסטים אינם קשורים לישו בכלל. בהתאם לכך אשאל, האם מותר לשמוע יצירה ווקאלית כאשר הטקסט אכן מהספרות הנוצרית אבל אינו מתייחס ל אותו האיש? השאלה נשאלה בהמשך לשאלה "היהדות ומוזיקה קלאסית - הילכו יחדיו?!"
תשובה: הדבר תלוי בתכנים
שאלה: ברכת האילנות בלילה: לרב, האם מותר לברך את ברכת האילנות בלילה? מראש
תשובה: אם רואים את הלבלוב והפריחה, אפשר.
שאלה: על מה להקפיד במצות יד : על מה צריך להקפיד באפיית מצות יד?
תשובה: ב"ה שלו-ם וברכה, נוהל מצות יד: 1. לכל משלוח של קמח יצורף אישור כשרות של רבנות מקומית שבו נטחן הקמח. 2. יש לנפות בנפה בצפיפות של 50 מש ( 50 חורים באורך של אינץ   2.5 ס"מ). הניפוי יעשה כל יום. יש לחזור ולנפות קמח שנופה ביום הקודם. 3. שקי הקמח יונחו על משטח מוגבה מהרצפה. אין להניח שקי קמח אחד על השני לפחות 24 שעות לפני האפייה. 4. יש לנקות כל יום את: הנפה, בית הנפה וחדר הקמח. יש להשתמש בשרוול לקמח מניילון שיוחלף כל יום. 5. יש להשתמש במגבות נייר. להחליף כל ח"י רגעים את הסינרים וכפפות חד פעמיות (בלי אבקה) של הלש ועושי הבצק. פתיחת הברזים תעשה ע"י לחיצה ברגל או ע"י מנגנון חשמלי. 6. יש לעטוף את המוטות שמכניסים בהם את המצות לתנור - בנייר ולהחליפו כל ח"י רגעים. 7. המשגיח צריך לבדוק כל ח"י רגעים את ניקיון הידים של העובדים. 8. כאשר משתמשים במחורר שיש מולו גליל אוקולון יש לוודא שהגליל לא מחורר. כאשר הוא מחורר יש ללטש אותו או לעטוף אותו בניילון נצמד שיוחלף כל ח"י רגעים. 9. יש לעשות טבלה להפרשת חלה ולניקוי נפה. 10. יש למדוד את ח"י הרגעים מזמן נתינת המים לקמח. 11. אין להניח מצות רכות חמות אחת על השניה. 12. אין לאכול ולשתות בקו הייצור ובמקום האריזה אלא רק בחדר האוכל. 13. המשגיח יבדוק שהפועלים ניקו את עצמם משאריות אוכל אחר הארוחה. 14. למאפיה צריך להיות תעודת כשרות של רבנות מקומית. יש להדפיס את כשרות הרבנות המקומית על האריזה של המצות. הרב חגי בר גיורא
שאלה: השתתפות סבתא בהבאת נכדה לברית: לכבוד הרב שליט"א האם יש מניעה כלשהי שסבתא תתשתף בהבאת נכדה לברית, כגון: במסירת התינוק לסנדק וכד? האם יש חילוק בענין זה בין ברית הנערכת במקום ציבורי או בבית בחוג המשפחה? ב מראש
תשובה: מותר לכבד את הסבתא להשתתף בהבאת התינוק לברית, בין אם הברית נעשה בחוג המשפחה ובין אם היא נעשית במקום ציבורי. בשורות טובות
שאלה: אונאה בקיוסקים שבדרך: לרב ליאור האם מותר לבעלי קיוסקים שנמצאים על הדרכים למכור את מוצריהם במחיר גבוה מאוד, כי יש ידיעה ומחילה מצד הקונים?
תשובה: היות והם נמצאים במקומות כאלה, כנראה שההובלה לשם עולה יותר מן ההובלה בעיר. הוא אמור לכסות את הטרחה והוצאות הדלק, אך אין לעשוק יותר מידי.
שאלה: מד חום דיגיטלי לקטן: האם לפי דברי הגרשז"א יהיה מותר למדוד חום לקטן שדינו יותר קל מחולה גדול שאין בו סכנה, במד חום דיגיטלי שכל אסורו הוא רק דרבנן? השאלה נשאלה בהמשך לשאלה "כיבוי נורת לד לחולה בשבת"
תשובה: לכתחילה ראוי וצריך להיות בכל בית מדחום כספית רגיל על מנת להשתמש בו בשבת. אין אין אפשרות להשיג מדחום כזה בשבת וחייבים למדוד חום לקטן כשיש חשש לבריאותו, מותר להשתמש גם במדחום דיגיטלי. בשורות טובות
שאלה: החלפת השם בכתובה: אדם שקוראים לו "ראובן שמעון" ובכתובה כתבו "שמעון ראובן" האם זה כשר לפחות בדיעבד או אפילו לכתחילה? אם יש חילוקי דינים בדבר אשמח אם תכתבו
תשובה: משאלתך אני מבין שקוראים לו בשני השמות ביחד, כך מכירים אותו, וכך גם קוראים לו בעליתו לתורה. אם כן, הרבה מן הפוסקים סוברים שכתובה זו אינה טובה, מכיוון ששינוי סדר השמות משנה את משמעותם. (מהר"ל אבן חביב בספרו "גט פשוט" קכ"ט סק' ס"ג) אמנם בעל ה"ערוך השולחן" (אבן העזר, סימן קכ"ט סק' מח ) טען שמה שאמרו הפוסקים ששינוי הסדר משנה את המשמעות זה רק בצרוף שמות שיש בצירופם לפי הסדר משמעות, כגון השם "יום טוב" שהפיכת הסדר ל"טוב יום" תשנה את המשמעות, אך צירוף של שני שמות העומדים לעצמם כגון אברהם יצחק ויצחק אברהם וכדו' אין בהחלפת סדרם משום הפסול. לכן- מי שרוצה לסמוך על הערוך השולחן יש לו על מי לסמוך אמנם כדאי לכתחילה לתקן את הטעות הנ"ל. ובנוסף - הרמ"א כתב שבזמן הזה שיש חרם דרבנו גרשום שלא מאפשר לגרש אישה בעל כרחה מקילים בטעויות בכתובה (אבן העזר ס"ו ג'). ואין בזה משום "משהה אישה בלא כתובה" בכל אופן, לשם התיקון, יש לגשת לרב העיר המוסמך או דיין המכהן בבתי הדין הרבניים היודע לתקן את הכתובה, כי לצערנו, פעמים שמתוך רצון טוב, נעשים טעויות וצריך לדעת כיצד לתקן את הכתובה. כמו כן, כדאי להביא את העדים שהיו במעמד החופה, שאז יהיה אפשר לכתוב את הכתובה מזמן הראשון. אם אין אפשרות להשיג אותם יש לשים לב ולהגיד לרב שאלו עדים אחרים (הוא כבר ידע מה לכתוב). מסקנה - לכתחילה רצוי מאוד לתקן את הכתובה, רק על ידי רב מוסמך.
שאלה: השירים עושים את האדם?: לכבוד הרב רציתי לשאול האם יש קשר בין השירים שהאדם שומע לבין האופי של האדם עצמו. אומרים שהיכל הנגינה שבשמיים, נמצא ליד היכל השכינה. אני ילדה בדרך כלל מאוד עצובה, שבוכה מכול דבר קטן, אפילו מדברים שלא צריך לבכות מהם ולא מכוונים כדי לפגוע, כמו: "תדברי בבקשה יותר בקול"! כשאומרים לי משפט כזה אני בוכה בלי סוף. אולי יש פה קשר לשירים שאני שומעת. אני מאזינה רק לשירים עצובים מאוד שמורידים דמעות ברגע. אני רק בת 12, ולא תאמין מהו השיר שאני הכי אוהבת!: "אחי הצעיר יהודה". אתה מאמין?! זה שיר על מוות! אהוד מנור כתב אותו לאחר מותו של אחיו הקטן: יהודה. זה מתקשר בדרך כלשהי לאופי העצוב שקיים בי? אני שונאת שירים שמחים. שיר שלא הוריד לי דמעות אני לא מוכנה לשמוע. האם אני יכולה לעשות משהו בנוגע לכך? אני לא מוכנה להתחיל לשמוע שירים שמחים. מה אתה מציע לעשות בנוגע לעיניין שלעיל?
תשובה: החיים שלנו לא מחולקים לאנשים ששמחים או אנשים עצובים. בכל אדם יש גם כוחות חיים ושמחה וגם הרגשת החסרון וההעדר שעדיין יש בעולם שלנו. ההתמקדות רק בחלק אחד של החיים הוא לא נכון. החיים מורכבים גם משמחות וגם ממאורעות מצערים. אם מעמיקים ניתן גם לראות ששני הזרמים האלו בחיים אינם זרמים מנוגדים. זה לא שאדם צריך לחיות בפיצול אישיות. אנו נמצאם בעולם שיש נקודות מגע רבות בין הצער לבין השמחה. גם הצער נובע מהרגשת חיים עמוקה. הרגשת חיים כל כך עמוקים שלא מסתפקים במה שיש אלא רוצים חיים שלמים יותר. צער שלא נוגע בשמחה הוא נהפך להיות מצער לעצבות. עצבות זה דבר שצריך להיות מחוץ לתחום. העצבות היא לא נובעת מהרגשת חיים ומכמיהה אל השלם והטוב אלא נובעת מהתייאשות מן החיים. המשיכה שלך לשירים שיש בהם צער היא משיכה של נפש שדורשת לנגוע במקמות נסתרים במקומות עמוקים אולם הנתק מן החיים זה לא טוב. המגע עם עומק החיים צריך להגביר בנו את התשוקה לחיים. היי ברוכה
שאלה: סופר סת"ם שמסתכל באינטרנט: לרב דוד חי הכהן למנהג השו"ע והספרדים, מי שקנה תפילין מהודרות מסופר סת"ם והתברר שהסופר מסתכל באינטרנט,האם זה מקח טעות? הקונה רוצה לחזור בו.
תשובה: אין זה מקח טעות כי אין פסול בתפילין, וגם לא פסול גמור באדם שנכשל פעם או פעמיים כי כל אדם עלול לזה. רק אם נודע שסופר זה דרכו בכשלון זה באופן קבוע והדבר מפורסם יש לדון שאולי זה מקח טעון.
שאלה: להשתמש בדיו של תפילין: לרב דוד חי הכהן למנהג הספרדים - האם מי שקנה דיו לצביעת תפילין יכול לצבוע בזה גם דברי חול?
תשובה: כיון שהזמנה לאו מילתא אין בזה איסור אבל לכבוד התפילין ראוי להימנע במידת האפשר, בדומה למניעת סעודה טובה בערב שבת, כדי לשמור על כבוד השבת.
שאלה: אזכרה משותפת: יום האזכרה של אבי ביז בניסן לפני 15 שנים יום האזכרה של אימי בכא בניסן לפני 2 שנים אנחנו רוצים לאחד את האזכרות מתי רצוי ועדיף לעשותב
תשובה: עליה לקבר הספרדים לא נוהגים לעלות בחודש ניסן ומקדימים למחר לערב ראש חודש. ולאחריה תעשו את האזכרה. כך תנהגו בכול השנים. מנהג אמירת הקדיש ועליה לתורה ישארו בזמנם. ולא תוסיפו לדאבה עוד.
שאלה: להתחתן עם בן תורה: אני בחורה בת 18 ולומדת קצת את הרב קוק אבל לא מבינה דבר אחד, האם הרב קוק אמר שצריך לשלב תורה ועבודה או שזה טוב כמובן רק למי שיכול ללמוד כל היום? אני מאוד מבולבלת מזה כי יש לי אח חרדי אבל אנו משפחה דתית לאומית ותמיד רצתי להתחתן עם בן תורה ועכשיו אני לא יודעת אם זה דבר טוב בכלל.
תשובה: אדם שיש לו כוחות ללמוד תורה ללא הפסקה יש בכך מעלה נפלאה. אנו דוגלים בכך שכחברה יש בחברה צורך לשלב בין תורה ודרך ארץ תורה ועבודה. יש חילול ה' כשחברה שלמה אינה עמצאית ותלויה בחסדם של אחרים. העצמאיות והעצמאות יש בהם ערך. גם הבנין של העולם הזה ופיתוחו יש בו ערך. אולם הערך של לימוד תורה עולה על הכל. אם אדם יכול ללמדו תורה ולא להיות תלוי באחרים מבחינה נפשית. אם יש לו בטחון גדול בה' או שיש לו שותף לחיים שאומר לו אני אהיה זבולון ואתה יששכר הרי יש כאן מעלה גדולה. לפעמים אישה מיוחדת יכולה להיות במידה מסוימת הזבולון של הבעל שלה שהוא יששכר. אולם לא כל אישה יש לה כוחות לדבר זה. לפעמים אדם מוצא את הזבולון שלו לא על ידי אישתו אלא מכוח שקיבל ירושה גדולה מהוריו. לפעמים אדם עשיר חפץ בתורתו ומחזיק אותו. העיקר שנפש לומד התורה לא תהיה תלותית ולא תהיה ענייה. העניות אינה פונקציה של כסף אלא בעיקר פונקציה של מצב נפשי.
שאלה: חיוב מזוזה בקראוון: מדוע לא חייב ברכה? הרי שהקראוון באויר הוא לא ראוי למגורים ופטור ממזוזה, ואח"כ זה תעשה ולא מן העשוי ומתחייב מחדש. אז למה שלא יברך על קביעת מזוזה? השאלה נשאלה בהמשך לשאלה "לקבוע מחדש מזוזה בקרוואן שהועבר"
תשובה: כיון שגם באויר צורת הבית נשארה, והשהיה באויר ידוע שהיא לזמן קצר בלבד אין זה ברור שהפסקה כזאת מחייבת מחדש. כשם שאדם מוריד טלית לרגע כדי ללבוש סוודר ואח"כ מתעטף מחדש איננו מברך שוב.
שאלה: לשון הרע: כבוד הרב, החפץ חיים אומר שדבר פשוט הוא שלשון הרע הוא לפי מעלתו של אדם. יש אדם שאם תגיד עליו שהוא לומד תורה שעתיים ביום זה לשה"ר ויש אדם שאצלו זוהי מעלה מאוד גדולה, כגון שאין לו הרבה זמן ביום. לפי העקרון הזה יוצא שאם אני אומר משהו על אדם שיכול להישמע רע אך באותה נשימה אני גם מזכיר את הרקע, הנסיבות והקושי שגרמו לדבר - הרי שבעצם יוצא שאין כאן בכלל רע. כגון, למשל, אם אני אומר על אדם שהוא מצליח להתפלל רק תפילה ביום ואני מדגיש באותה נשימה שהוא חוזר בתשובה ומגיע מעולם חילוני והוא בכל זאת מתחזק מאוד וכו - הרי שבשבילו זוהי אפילו מחמאה גדולה, וכן לגבי אדם שגדל בבית שבו לא הקפידו על דבר מסויים (כגון הלכה מסויימת בשבת, פחות התרחקות מנשים וכו.) והוא בכל זאת משתדל אך לא מצליח עד הסוף. לכאורה יוצא שתמיד אם אני מזכיר את הרקע של הדברים הרי שזה משמיט את הקרקע של הרע שבדבר, שהרי מבינים מהיכן הדברים נובעים ולא רואים בזה רע כלל. האם התובנה הזו נכונה? רוב תודות על התשובות ובברכת גאולה שלמה!
תשובה: ר' במכתב מאליהו ח"א נקודת הבחירה רעיון דומה
שאלה: כספי משכורתינו שייכים לשנינו: אותי לימדו שכספי האשה ושל האיש שייכים לשניהם באותה מידה, גם אם האשה לא עובדת כלל. כמובן שהכסף שאני מביאה הביתה בא במאמץ רב, איזו אשה מביאה כסף בקלות? להיות אשה עובדת זה להיות בסוג של טירוף של בית-עבודה-ילדים. זה שתי משרות מלאות!!! אולי אפילו שלוש, אם מפרידים את גידול הילדים והטיפול השותף בבית. אז שוב אני מקשה, אני יודעת, כי אני רוצה להיות בטוחה שאני לא אתן את הדין בשמיים שציערתי את בעלי. אם אני נותנת מעשר מכספי משכורתי, בסתר, ללא ידיעת בעלי, האם אני מועילה טוב בעולם הזה ובעולם הבא? או שהכי טוב לומר לבעלי שהתייעצתי ונאמר לי שמותר לי לתרום מכספיי כי עמלתי על הכסף הזה ואני רוצה לתת לאחרים מהשפע שקיבלתי מהשם יתברך. ולא לתרום בסתר. ומה לגבי זה שהוא טוען שאנחנו בעלי חוב כפי שפירטתי במכתב הראשון בשירשור המכתבים האלו. האם יש בסיס לטיעון שלו או שזה נובע מפחדים או חלילה קמצנות? אנחנו ב"ה חוסכים כ3000-4000 ש"ח בחודש. אם נתרום מעשר מזה לא יקרה לנו כלום. האם כדאי לנו לפנות ליעוץ אחר, יחד? סיכוי קלוש שהוא יסכים ולכן אני פונה אליכם. אשמח להדרכה השאלה נשאלה בהמשך לשאלה "לתרום בלי שבעלי ידע?!"
תשובה: לפי ההלכה, אישה המרוויחה ממאמץ יתר, היתרה שלה.
שאלה: כירים אינדוקציה חשמליות פלטה זכוכית - הכשרה לפסח : לרב יש לנו כירים חשמליות אינדוקציה רק שיש סיר עליהם פועל הפלטה היא זכוכית כיצד מכשירים לפסח - לעדות המזרח, לעדות אשכז חג כשר ושמח
תשובה: מכשירים לפסח לאחר ניקיון יסודי על ידי ליבון קל לכול העדות דהיינו זמן כזה שתשים כלי ובתוכו קש כעשר דקות בחום גבוהה. (התשובה ניתנה עם התייעצות עם ת"ח גדול)
שאלה: שתיית מים לבעל קורא שנצטרד: האם בעל קורא שנצטרד יכול לשתות מים בין העולים? האם יש דעות שונות?
תשובה: יש לדעת שקריאת התורה בבית הכנסת משולה למעין מתן תורה בהר סיני ולכן יש להתייחס אליה בכבוד הראוי, ומשום כך לכתחילה אין לבעל הקורא לדבר בין העליות משום כבוד התורה. אולם בכל זאת הותר לו לדבר בדברים הנלווים לעליות, כגון, להזכיר לגבאי את שמות העולים או לומר מזל טוב לעולה וכד'.  שערי אפרים ג ג  הליכות שלמה תפלה יב דבר הלכה ד  לכן כשיש צורך מותר לבעל הקורא לברך ולשתות בין העליות.
שאלה: שמן קנולה לבני אשכנז: : נכון להיום יש בחניות שמן קנולה שרשום אליו כשר לפסח לאוכלי קיטניות ולא כבשנים עברו מה הדין לבני אשכנז?
תשובה: ב"ה שלו-ם וברכה, גם בעבר היו שכתבו על שמן קנולה שהוא לפתית לאוכלי קטניות. על פי נהלי הכשרות של הרבנות הראשית אין לכתוב על הנ"ל לאוכלי קטניות אלא לאוכלי שמן קנולה או לפתית, היות ויש הרבה מבני אשכנז שמשתמשים בנ"ל בפסח מאחר שבעבר לא אכלו את הנ"ל כי בגידולו הוא לא צמח מאכל אלא דומה לקוץ ולכן לא גזרו עליו. שנזכה לאכול השנה מהזבחים והפסחים, הרב חגי בר גיורא
שאלה: כמות גדולה של אוכל לכלבים שיש לי בבית: מה אני עושה עם כמות גדולה של אוכל חמץ לכלבים שיש לי בבית? בדיוק קניתי אוכל לכלבים ב-250 ש"ח ואינני מעוניינת לזרוק אותו. מה אני יכולה לעשות? השאלה נשאלה בהמשך לשאלה "מזון לכלבים בפסח"
תשובה: ייתכן שהמאכל מכיל חמץ גמור, אין להאכילו לכלב בפסח. רצוי להימנע מקניית כמות גדולה של חמץ לפני פסח. אם זה הפסד גדול, מכרי לגוי.
שאלה: תענית בכורים לבכור שנולד בניתוח קיסרי: האם בכור שנולד בניתוח קיסרי חייב בתענית בכורים?
תשובה: בכור חייב לצום, אם הוא בכור לאמו בלבד, כשהוא פטר רחם החייב בפדיון הבן. ובן בכור לאביו בלבד, כשהוא בכור לדיני ירושה. הנולד בניתוח קיסרי אינו בכור לפדיון הבן (יור"ד סימן שה) ואינו בכור לדיני ירושה (חו"מ סימן רעז). אמנם הוא בכור סתם וזכר לנס צריך לצום. אך כיוון שיש כאן חשש והוא ספק חייב, פטור מלצום (כה"ח תע,ג).
שאלה: סיום מסכת - אב בכור ובנו הקטן: האם כשאשמע סיום מסכת אני מוציא ידי חובה גם את בני בכורי שהוא בן 8?
תשובה: הרמ"א תע,ב כתב שכאשר האב והבן בכורים האמא תצום במקום בנה (או תשמע סיום מסכת). למעשה הפוסקים מקילים שסיום ששמע האב פתר את הבן עד שיגדיל. (באר היטב תע,ד)
שאלה: עולם הבא וגן עדן: יש לי שתי שאלות לגבי העולם הבא. כשהאדם מסיים את תפקידו בעולם הזה הוא עולה להשפט ומשם נשלח או לגן עדן או לגיהנם אך בתחיית המתים המתים יקומו לתחייה, איך יקמו המתים לתחייה בזמן שהם בעולם הבא. ובאחת ההרצאות של הרב אמנון יצחק הבנתי שיש חמישה עולמות ויש עולם שנקרא העולם הנצחי שבא אחרי גן עדן האם זה אומר שגן עדן לא נצחי אלא זמני?
תשובה: יש כאן מכלול מושגים שצריך ללמוד אותם בהרחבה ובעיון. בקצרה יש שתי שיטות בין חכמי הראשונים: דעת הרמב"ן - שתהיה תחיית המתים ולאחרי זה העולם הבא עולם חומרי גופני אך במדרגה רוחנית. דעת הרמב"ם - עולם הבא עולם של נשמות, ולכן חשדו בו שאינו מאמין בתחיית המתים, אך כמובן שהוא מאמין בכך רק שלדעתו אחרי תחיית המתים שוב ימותו ויהיה עולם הבא. ה' יצליח דרכך.
שאלה: מעשר לסטודנט: אחי סטודנט ועובד רק בחופשים. הוא זקוק לכסף בשביל ציוד לימודי נסיעות וכו. האם אני יכולה לתת לו מכספי המעשר שלי?
תשובה: הוא פטור ממעשר כספים. ומעשר כספים בעיקרו יש שנהגו, ואם תתני עבורו תאמרי בלי נדר.
שאלה: מה מברכים על כעך?: מה מברכים על כעך לאשכנזים?
תשובה: וברכת ד' בד"כ הבצק הוא של לחם, וברכתו המוציא. אלא א"כ הוסיפו בו מתיקות וסוכר או הרבה שומשום שאז ברכתו מזונות, וגם במקרה של מתיקות אם קובעים על כך סעודה יש לברך המוציא. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הידור בתפילין: יש אומרים שמקשה א זה הידור לבתי התפילין ויש אומרים שזה ממש לא הידור וחבל על ההשקעה עדיף מקשה ב. מה באמת עדיף והאם מקשה א זה אכן הידור או לאו?? ועוד שאלה ברשותך האם להניח שתי זוגות תפילין יחד זה נחשב לחשש יוהרא?והאם זה עדיף על להניח אחד אחרי השני?? מראש.
תשובה: א. עדיף עור אחד לכול הבית,ובעדיפות שניה הבית מעור אחד והתיתורא והמעברתא מעור בפני עצמו. ב.בתפילין שלנו שהם גדולות מי שנוהג להניח חייב בזה אחר זה כי אין מקום בקבורת ובראש לשני זוגות כאחד. (ילקו"י לג,טז. לד,ב)